ߓߊߛߓߊ߬ߕߌ߫ ߛߘߌ߬ߓߋ߫

thumb|alt=ߓߊߥߙߎߞߌ߫ ߛߘߌ߬ߓߋ߫
alt=ߓߊߢߊ߬ߣߍ߲ |thumb|ߓߊߥߙߎߞߌ߫ ߛߘߌ߬ߓߋ߫
**ߖߐ߲߫ ߦߋ߫ ߓߊߛߓߊ߬ߕߌ߫ ߛߘߌ߬ߓߋ߫ ߘߌ߫؟**

ߓߊߛߓߊ߬ߕߌ߫ ߛߘߌ߬ߓߋ߬ ߦߋ߫ ߒߞߏ ߟߞߊ߬ߙߊ߲߬ߠߌ߲߬ߠߊ ߟߋ߬ ߘߌ߫ ߞߊ߲ߞߊ߲߫ ߛߏ ߞߣߐ߫߸ ߡߊ߲߬ߘߋ߲߫ ߖߌ߬ߣߍ߬. ߊ߬ ߡߏߦߌ߫ ߘߊ߫ ߁߉߈߅ ߟߋ߬ ߟߊ߫߸ ߓߋߟߊ߫߸ ߖߌ߬ߣߍ߬ ߕߎߞߘߐߟߊ ߘߐ߫، ߊߡߊ߬ߘߎ߬ ߣߌ߫ ߊߡߌߣߊߕߊ߬ ߕߙߊߥߟߋ߫ ߘߋ߲ ߠߋ߬߸ ߊ߬ ߦߴߊ߬ ߝߊ߬ ߣߴߊ߬ ߣߊ߫ ߘߋ߲߫ ߂߲ ߣߴߊ߬ߟߎ߬ ߘߋ߲ߞߍ߫ ߝߟߐ ߟߋ߬ ߘߌ߫.

## ߞߊ߬ߙߊ߲
ߊ߬ ߘߏ߲߬ ߘߊ߫ ߡߏߙߌ߫ ߞߊߙߊ߲ ߠߋ߬ ߝߟߐ߫ ߟߊ߫ ߞߊ߲ߞߊ߲߫ ߛߏ ߞߣߐ߫߸ ߞߊ߬ߙߊ߲߬ߡߐ߰ *ߊߡߙߊ߫ ߞߋߕߊ߬* ߝߍ߬ ߡߌߛߌ߬ߙߊ߲߫ ߞߌ߲߬ߘߊ ߟߊ߫، ߊ߬ ߘߏ߲߬ ߘߊ߫ ߡߊ߲ߘߙߊߛߊ (ߊߙߊߓߎ߫ ߞߊߙߊ߲ߕߊ) ߟߊ߫ ߁߉߉߇ ߟߋ߬ ߟߊ߫߸ *ߊߓߘߎߟ ߞߊߙߌߡ* ߠߊ߫ ߞߊ߬ߙߊ߲߬ߕߊ ߟߊ߫߸ ߛߊ߲ߡߊߘߊ߲ ߞߌ߲߬ߘߊ ߟߊ߫، ߊ߬ ߞߊ߬ ߦߌߟߡߊ߫ ߁߭ ߣߌ߫ ߂߲ ߞߍ߫ ߦߋ߲߬ ߠߋ߬߸ ߞߣߊ߬ߕߏ߫ ߕߊ߯ ߟߊ߫ "ߟߊ߱ߖߌ߬ ߡߊ߬ߡߘߎ ߞߐ߲ߘߍ߫" ߟߊ߫ ߞߊ߬ߙߊ߲߬ߕߊ (ߣߎ߯ߙߑߦߊ) ߟߊ߫ ߁߉߉߉ ߟߊ߫߸ ߞߊ߬ ߦߌߟߡߊ߫ ߃߲ ߣߌ߫ ߄߲ ߞߍ߫ ߦߋ߲߬، ߊ߬ ߖߍ߬ߘߍ ߞߊ߬ ߒߞߏ ߥߟߊ߬ߘߊ߬ ߝߟߐ ߕߊ߬ ߞߊ߬ߙߊ߲ߕߊ ߏ߬ ߟߋ ߟߊ߫߸ ߞߕߎߓߎ߫ ߡߎߛߑߕߊ߬ߝߊ߫ ߛߊ߰ߣߐ߬ ߟߊ߫ ߛߐ߲ߞߐߟߐ߲ߧߊ ߟߊ߫، ߊ߬ ߓߐ߫ ߘߊ߫ ߦߋ߲߬ ߠߋ߬ ߛߊ߫߸ ߞߊ߬ ߘߏ߲߬ ߟߊ߱ߖߌ߬ ߡߊ߬ߡߊ߬ߘߌ߬ ߖߊߟߏ߫ (ߎ߬ߛߊߦߌ߬ ߖߊߟߏ߫) ߟߊ߫ ߞߊ߬ߙߊ߲߬ߕߊ (ߘߊߙߎߟ ߞߊߟߌߟ ߊߛߟߊߝߌߦߊ) ߟߊ߫ ߂߀߀߂ ߟߊ߫߸ ߞߊ߬ ߛߊ߲߬ ߆߲ ߥߟߊ߬ߟߊ߬ߓߐ ߞߍ߫ ߦߋ߲߬߸ ߞߊ߬ ߛߎߘߊ߲߫. ߊ߬ ߞߊ߬ ߦߌߟߡߊ ߇߲ ߤߊ߲߯ ߁߃߲ ߞߍ߫ ߞߎ߲߬ߠߊ߬ߛߌ߮ ߟߊ߫ ߞߊ߬ߙߊ߲߬ߕߊ ߊߟߌߝߊ߫ ߦߊߦߊ߫ ߖߊߟߏ߫ ߟߋ߬ ߟߊ߫ ߞߵߊ߬ ߕߊ߬ ߂߀߀߄ ߡߊ߬ ߞߵߊ߬ ߛߌ߰ ߂߀߁߂ ߟߊ߫، ߊ߬ ߘߏ߲߬ ߞߊ߬ ߒߞߏߞߏ ߕߊ߬ ߛߍ߬ߓߍ ߟߊ߫ ߥߎ߬ߛߎ ߏ߬ ߟߋ ߞߘߐ߫. ߓߊߛߓߊ߬ߕߌ߫ ߞߵߊ߬ ߕߏ߫ ߖߍ߰ߝߙߍ ߥߟߊ߬ߟߊ߬ߓߐ ߟߋ߬ ߟߊ߫ (ߓߊߞ)߸ ߞߊ߬ ߓߐ߫ ߞߊ߬ ߕߊ߯ ߒߞߏ ߟߊ߫ ߢߍߥߟߊ ߟߊ߫߸ ߏ߬ ߡߍ߲ ߞߍ߫ ߘߴߊߙߊߓߎ߫ ߞߊߙߊ߲ ߞߎ߲߭ߘߏ߲߬ ߢߊ ߘߴߊ߬ ߓߟߏ߫.

ߞߊ߬ߕߎ߲߯߸ ߓߍߙߑߟߍ߲߫ ߜߊ߬ߙߊ ߥߟߊ߬ߘߊ ߟߋ߬ ߞߍ߫ ߘߊ߫ ߓߊߛߓߊ߬ߕߌ߫ ߞߎ߲߬ ߂߀߀߉ ߟߊ߫߸ ߤߊ߲߫ ߒ߬ߓߊ߬߸ ߏ߬ ߡߊ߫ ߕߐ߬ ߛߌ߫ ߕߏ߫ ߊ߬ ߟߊ߫، ߏ߬ ߟߋ ߞߵߊ߬ ߟߐ߬ ߊ߬ ߓߟߏߡߊߞߊ߬ ߟߊ߫ ߝߊ߬ ߞߊ߲ ߟߐ߲ߠߌ߲ ߢߊߢߌߣߌ߲ ߡߊ߬߸ ߞߊ߬ ߒߞߏ ߞߊ߬ߙߊ߲ ߣߴߊ߬ ߛߓߍ ߞߍ߫ ߊ߬ ߛߍ߬ߓߍ ߖߍ߬ߘߍߖߍ߬ߘߍ ߘߌ߫ ߛߊ߫.

ߊ߬ ߘߏ߲߬ ߘߊ߫ ߕߐ߲߫ ߝߟߐߝߟߐ ߡߍ߲ ߘߐ߫߸ ߏ߬ ߟߋ ߞߍ߫ ߘߊ߫ ߛߓߎߟ ߛߟߊߡ ߘߌ߫ (ߖߐ ߛߌߟߊ)، ߏ߬ ߕߘߍ߬ ߘߊ߯ߥߊ߫ ߕߐ߲ ߠߋ߬ ߘߌ߫߸ ߡߍ߲ ߛߌ߲ߘߌ߫ ߘߴߊ߬ ߣߴߊ߬ ߛߘߌ߬ߢߐ߲߮ ߠߎ߬ ߓߟߏ߫ ߞߊ߬ߦߌ߯ ߂߀߀߅ ߟߊ߫، ߏ߬ ߞߐ߫߸ ߊ߬ ߞߍ߫ ߘߊ߫ ߝߊ߬ߛߏ߬ ߞߊߣߌ߲ ߘߍ߭ ߢߐ߲߯ߕߊߦߋߓߊߟߌߦߊ ߞߟߊ߬ߕߌ߮ ߂߀߀߇ ߣߌ߫ ߂߀߁߀ ߕߍߟߊ ߘߐ߫߸ ߞߊ߬ ߓߊ߲߫ ߞߊ߬ ߞߍ߫ ߊ߬ ߞߊ߲ߕߌ߯ ߛߙߍߞߍ ߘߌ߫، ߊ߬ ߣߊ߬ ߘߊ߫ ߞߍ߫ ߡߌߛߌ߬ߙߊ߲߫ ߞߌ߲߬ߘߊ ߘߋ߲ߡߌߛߍ߲߫ ߛߓߍߘߊ ߝߣߊ߫ ߢߐ߲߯ߕߊߦߋߓߊߟߌߦߊ ߞߟߊ߬ߕߌ߮ ߘߌ߫، ߕߋ߲߭ߕߋ߲߭ ߣߌ߲߬ ߘߐ߫߸ ߊ߬ ߦߋ߫ ߡߌߛߌ߬ߙߊ߲߫ ߓߍ߲߬ߡߊ߬ߞߏ ߛߌ߲ߘߌߓߊ߯ ߛߌ߲ߝߏ߲ ߣߴߊ߬ ߛߓߍߘߊ߫ ߛߌ߲ߝߏ߲ ߠߋ߬ ߘߌ߫.

ߒߞߏߞߏ ߡߊ߬ߘߎ߮ ߘߐ߫߸ ߊ߬ ߞߊ߬ߙߊ߲߬ߡߐ߰ ߝߟߐ ߟߋ߬ ߞߏ߲߬ߓߏ߫ ߖߊ߲߬ߕߎ߬ ߡߘߎ ߞߐ߲ߘߍ߫ ߘߌ߫ ߂߀߀߃ ߟߊ߫، ߏ߬ ߟߋ ߞߊ߬ ߒߞߏ ߛߓߍߛߎ߲ ߓߌ߬ߟߴߊ߬ ߞߎ߲߬ ߣߎߙߑߦߊ ߟߊ߫، ߊ߬ ߞߊ߬ߙߊ߲߬ߡߐ߰ ߝߌߟߊߣߊ߲ ߠߋ߬ ߞߊ߬ߙߊ߲߬ߝߊ߫ ߣߊ߲߬ߝߏ߯ ߌߛߎ߬ߡߊ߬ߌ߯ߟߊ߫ ߖߊ߰ߓߌ߬ ߘߌ߫߸ ߏ߬ ߡߍ߲ ߞߊ߬ ߞߊ߲ߡߊߛߙߋ ߦߌ߬ߘߴߊ߬ ߟߊ߫ ߞߊߙߏ߫ ߂ ߞߘߐ߫ ߂߀߀߉ ߟߊ߫، ߊ߬ ߞߊ߬ߙߊ߲߬ߡߐ߰ ߛߓߊߣߊ߲ ߠߋ߬ ߥߎ߬ߦߊ߲߬ߞߌ߬ߟߌ ߝߊ߬ ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ߓߊ ߘߌ߫߸ ߂߀߁߀ ߣߌ߫ ߂߀߁߁ ߕߍߟߊ ߘߐ߫.

## ߒߞߏ ߛߌ߲߬ߝߏ߲߬ߧߊ ߛߌߟߊ ߝߍ߬
ߊ߬ ߟߊ߫ ߘߍ߬ߞߙߎ߬ ߝߟߐ ߟߋ߬ ߟ.ߞ.ߝ (ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ ߞߎ߲߬ߝߌ߲߬ߧߊ ߞߍ߬ߟߍ߫ ߝߘߊ߬ߝߌ߲߬ߠߊ߫)߸ ߊ߬ ߟߊ߫ ߕߐ߲߫ ߝߟߐ ߟߵߏ߬ ߘߌ߫ ߒߞߏ߫ ߞߎ߲ߘߊ߫، ߊ߬ ߦߴߏ߬ ߛߌ߲ߘߌߓߊ߯ ߛߌ߲ߝߏ߲ ߣߴߊ߬ ߟߊ߬ߥߊ߲߬ߞߊ߲߬ߠߌ߲ ߞߟߊ߬ߕߌ߰ ߝߟߐ ߟߋ߬ ߘߌ߫ ߂߀߀߉ ߣߌ߫ ߂߀߁߀ ߠߊ߫، ߞߊ߬ ߞߍ߫ ߊ߬ ߞߊ߲ߕߌ߯ ߛߙߍߞߍ ߘߌ߫ ߂߀߁߀ ߣߌ߫ ߁߁ ߕߍߟߊ ߘߐ߫، ߞߊ߬ ߣߊ߬ ߞߍ߫ ߞߊ߲ߕߌ߮ ߖߍ߬ߘߍ ߘߌ߫ ߂߀߁߁ ߠߊ߫، ߞߊ߬ ߓߙߐߕߐ߫ ߞߊ߲ߕߌ߯ߦߊ ߟߊ߫ ߂߀߁߂ ߟߊ߫߸ ߞߊ߬ ߞߍ߫ ߡߊ߬ߡߙߊ߬ߟߌ ߞߟߊ߬ߕߌ߮ ߘߌ߫.

߂߀߁߇ ߟߊ߫߸ ߊ߬ ߞߍ߫ ߘߊ߫ ߛߍ߲ߓߊ߫ ߞߊ߲ߕߌ߮ ߘߌ߫߸ ߣߊߟߌ߬ߡߎ߲߫ ߞߊ߲ߞߊ߲߫ ߒߞߏ ߘߏ߲߬ߖߟߎ߬ߡߊ߬ߘߊ ߛߍ߲ߓߊ߫ ߘߌ߫، ߞߊ߬ߕߎ߲߯߸ ߏ߬ ߟߊߘߊ߲߫ ߘߊ߫ ߞߊ߲ߞߊ߲߫ ߒߞߏ߫ ߕߐ߲ ߠߎ߬ ߓߟߏ߫ ߒߞߏ ߘߏ߲߬ߞߏ ߟߎ߬ ߟߊ߫ ߖߟߎ߬ ߞߋ߬ߟߋ߲߬ߧߊ ߣߴߊ߬ ߟߊ߫ ߓߊߘߋ߲ߧߊ ߟߋ߬ ߘߐߘߌߦߊ߫ ߞߊ߲ߡߊ߬، ߏ߬ ߘߏ߲߬ ߞߊ߲ߕߌ߯ߦߊ ߟߊߕߊ߬ߡߌ߲ ߓߊߛߓߊ߬ߕߌ߫ ߛߘߌ߬ߓߋ߫ ߡߊ߬߸ ߏ߬ ߞߍ߫ ߘߊ߫ ߥߊ߬ߛߊߥߊ߬ߛߊ ߖߍ߬ߘߍ ߟߋ߬ ߘߌ߫، ߓߊߏ߬߸ ߘߏ߲߬ߖߟߎ߬ߡߊ߬ߘߊ ߕߐ߯ߟߊ߫ ߘߊ߫ ߛߍ߲ ߡߍ߲ ߠߊ߫߸ ߏ߬ ߡߍ߲ ߞߘߐ ߦߋ߫ ߞߊ߲ߞߊ߲߫ ߒߞߏ߫ ߕߐ߲ ߡߎ߰ߡߍ ߓߌ߬ߟߊ ߘߌ߫ ߢߐ߲߮ ߡߊ߬ ߘߊ߰ߡߎ߲߬ ߛߍ߲ ߛߘߊߘߐ߫߸ ߊ߬ ߞߵߏ߬ ߛߍ߲߫ ߓߙߊߞߡߊ ߘߐߓߍ߲߬ ߠߋ߬߸ ߞߵߊ߬ ߞߊ߲߬ ߕߊ߯ߡߊ ߣߐ߰ߦߊ߬ ߓߍ߯ ߡߊ߬߸ ߞߊ߬ ߒߞߏ ߘߏ߲߬ߞߏ ߟߎ߬ ߓߌ߬ߟߊ߬ ߢߐ߲߮ ߡߊ߬߸ ߝߏ߫ ߕߐ߲߫ ߠߊߝߛߊ߫ ߢߊߝߎߦߋ߲ ߓߘߊ߫ ߞߍ߫ ߛߊ߲߬ߘߊ ߘߌ߫ ߞߊ߲ߞߊ߲߫ ߞߣߐ߫.

ߊ߬ ߦߋ߫ ߥߎ߬ߦߊ߲߬ߞߟߌ߬ߟߊ߬ ߤߏߞߌ ߘߏ߫ ߟߋ߬ ߘߌ߫ ߕߐ߯ߞߏ ߡߊ߬ߘߎ߮ ߘߐ߫ ߞߊ߲ߞߊ߲߫ ߦߊ߲߬ ߡߍ߲ ߛߋ߫ ߘߊ߫ ߞߵߊ߬ ߕߐ߮ ߟߊߡߊ߲߬ߘߋ߲߬ߞߦߊ߫ ߖߘߍ߬ߞߏ ߡߐ߬ߟߐ߲߬ߡߊ߬ߦߊ ߛߊߓߎ߫ ߟߊ߫߸ ߞߏ߫ "ߓߊߛߓߊ߬ߕߌ߬" ߸ ߏ߬ ߡߍ߲ ߞߘߐ ߦߋ߫ (ߘߋ߲߫ ߓߊ߫ ߢߊ߬ߣߍ߲) ߘߌ߫. ߞߊ߲ߞߊ߲߫ ߒߞߏ ߓߟߏߡߟߊ ߘߏ߫ ߟߋ߬ ߦߴߊ߬ ߘߌ߫߸ ߞߵߏ߬ ߞߎ߲߭ ߞߍ߫ ߊ߬ ߟߊ߫ ߕߘߍߛߘߌ ߘߌ߫ ߓߍ߯ ߟߊ߫ ߢߍߥߟߊ߫ ߘߐ߫߸ ߊ߬ ߣߌ߫ ߓߍ߯ ߘߊ߲ߞߎ߲ ߣߌ߫ ߓߍ߯ ߟߊ߫ ߢߍߕߊ߮ ߞߘߎ߬ߛߌ߰ߒ߬ߞߊ߲߬ߠߊ.

ߊ߬ߟߋ ߟߋ߬ ߦߋ߫ ߒߞߏ ߣߌ߫ ߝߊ߬ߙߊ߲߬ߛߌ ߘߎ߲߬ߘߎ߬ߡߊ߬ ߞߊߙߊ߲ߕߊ ߣߍ߬ߣߍ ߕߙߊߥߟߋ߫ ߛߌ߲ߘߌߓߊ߮ ߘߌ߫߸ ߞߊ߬ߙߊ߲߬ߘߋ߲߬ ߛߌߦߊߡߊ߲߫ ߦߋ߫ ߞߊ߬ߙߊ߲߬ ߠߊ߫ ߡߍ߲ ߞߣߐ߫߸ ߣߴߊ߬ߟߎ߬ ߦߋ߫ ߟߊߘߞߋ߬ ߟߊ߫ ߒߞߏ ߣߌ߫ ߒߞߏߞߏ ߛߣߐ߬ߡߍ߬ߘߐ߬ߦߊ ߟߊ߫ ߢߐ߲߮ ߝߍ߬ ߞߋߟߋ߲ߘߌ߫.

##### '''ߒߞߏ ߟߊ߬ߓߌ߬ߟߊ߬ߟߌ ߛߌߟߊߝߍ߬: '''
ߊ߬ߟߋ ߟߋ߬ ߦߋ߫ ߒߞߏ ߟߊ߬ߞߐ߰ߟߌ߬ ߕߊ߲ߓߊ߲ ߟ. ߡߊ߬ߡߊ߬ߘߌ߬ ߘߎ߲ߓߎߦߊ߫ ߛߌ߲ߘߌߓߊ߮ ߣߴߊ߬ ߟߊ߬ߞߐ߰ߟߌ߬ߟߊ߬ ߝߟߐ ߘߌ߫ ߂߀ ߁߅ ߟߊ߫،ߞߊ߲ߞߊ߲߫ ߡߋߕߊߥߏ ߞߌ߲߬ߘߊ ߟߊ߫،ߊ߬ ߞߵߏ߬ ߟߊߕߊ߬ߡߌ߲߬ ߘߞߋ߬ߘߋ߲߬ ߞߐ߯ߣߍ߲߫ ߝߟߐ ߛߋߞߎߓߊ߫ ߛߌ߬ߛߋ߬ ߣߌ߫ ߡߎߛߊߖߊ߲ ߞߊ߬ߡߊ߬ߙߊ߫ ߡߊ߬. 
ߊ߬ ߞߊ߬ ߒߞߏ ߟߊ߬ߞߐ߰ߟߌ߬ ߕߊ߲ߓߊ߲߫ ߜߘߍ߫ ߛߌ߲ߘߌ߫ ߂߀߁߆ ߟߊ߫ ߞߵߏ߬ ߕߐ߯ ߟߴߊ߬ ߞߙߊ߬ߡߐ߯ ߛߏ߬ߙߌ߫ ߡߊ߲߬ߘߋ߲߬ߞߊ ߞߓߊ߬ ߟߊ߫ ߞߊ߲ߞߊ߲߫ ߡߌߛߌ߬ߙߊ߲߫ ߞߌ߲߬ߘߊ ߟߊ߫،ߊ߬ ߣߊ߬ ߘߴߏ߬ ߝߣߊ߫ ߟߊߕߊ߬ߡߌ߲߬ ߊ߬ ߟߊ߫ ߘߞߋ߬ߘߋ߲ ߡߐ߰ߛߓߍ߬ ߞߋߕߊ߬ ߡߊ߬. 
ߊ߬ߟߋ ߟߋ߬ ߦߋ߫ ߒߞߏ ߟߐ߲ߠߌ߲ߦߊ ߟߍߙߘߊ ߛߌ߲ߘߌߓߊ߮ ߘߌ߫ ߂߀߁߇ ߟߊ߫. 
ߊ߬ ߞߊ߬ ߛߊ߲߬ ߛߌߦߊߡߊ߲߫ ߞߍ߫ ߒߞߏ ߟߊ߬ߞߊ߬ߙߊ߲߬ߠߌ ߠߊ߫ ߖߌ߬ߣߍ߫ ߞߏߕߌ߯ ߝߟߐ߫ ߞߘߐ ߞߊ߱ߓߌ߬ߣߍ߫ ߞߏ߬ߡߙߊ߬ ߟߊ߫ ߘߞߋ߬ߘߊ ߘߋ߫ ߍߡ ߍߛ ߟߊ߫ ߞߊ߬ ߓߐ߫ ߛߊ߯ߘߊ ߁߀߲ ߤߊ߲߯ ߁߃߲.
ߊ߬ ߣߌ߫ ߞߐߛߌߣߊߞ ߟߊ߫ ߞߊ߬ߙߌ߬ߝߊ߬ߡߏ߬ߙߌ߬ߦߊ߫. 
ߊ߬ߟߋ ߟߋ߬ ߞߍ߫ ߘߊ߫ ߒߞߏ ߟߊ߬ߞߐ߰ߟߌ߬ ߕߊ߲ߓߊ߲ ߡߍ߲ߘߌߦߊ߫ ߛߌߙߊ ߖߊߟߏ߫ ߞߙߊ߬ߡߐ߰ ߝߟߐ ߘߌ߫ ߂߀߁߂ ߟߊ߫ ߞߊ߲ߞߊ߲߫ ߝߊ߬ߙߊ-ߞߐ߫،ߊ߬ ߕߎ߲߬ ߓߊ߯ ߟߊ߬ߞߊ߬ߙߊ߲߬ߠߌ ߘߊߡߌ߬ߣߊ߬ ߛߐ߱ߡߊ߬ ߈ߙߋ߲ ߝߏ߯ ߂߂ߙߋ߲ ߣߴߊ߬ ߘߴߊ߬ ߢߐߢߐ߲߫،ߘߊ߲ߘߊߟߌߟߊ ߟߎ߬ ߞߵߊ߬ ߝߐ߫ ߊ߬ ߡߊ߬ ߛߊ߲߭ ߏ߬ ߟߋ ߟߊ߫ ߞߏ߫ ߊ߬ ߓߊ߯ ߞߍ߫ ߓߊ߯ߙߊ ߡߍ߲ ߠߊ߫ ߞߏ߫ ߣߴߊ߬ ߡߴߊ߬ ߢߐߢߐ߲߫ ߞߏ߫ ߊ߬ ߟߊ߫ ߝߌߘߊ ߕߍ߫ ߝߏߦߌ߬ ߢߵߊ߬ ߡߊ߬. 
ߦߌߟߡߊ:ߟߞߊ߬ߙߊ߲߬ߠߌ߲߬ߠߊ
ߦߌߟߡߊ:ߒߞߏ
ߦߌߟߡߊ:ߒߞߏߕߐ߲